ԱՄՆ-ում աբորտն արգելելու Գերագույն դատարանի մտադրությունը
ԱՄՆ-ի նախագահ Ջո Բայդենը քննադատել է օրենքի այն նախագիծը, ըստ որի Գերագույն դատարանը կողմ է հղիության արհեստական ընդհատումների իրավունքը չեղարկելուն:
Համաձայն Politico խմբագրատան կողմից ձեռքբերված տեղեկությունների, ԱՄՆ-ի Գերագույն դատարանը պատրաստվում է մի քանի ամսից բեկանել 1973 թվականին ընդունված այն օրենքը, որը կանանց տալիս է հղիությունն արհեստական կերպով ընդհատելու իրավունք: Ըստ նույն տեղեկությունների, Գերագույն դատարանը մտադիր է այդ մասին որոշում կայացնելու իրավունքը հանձնել նահանգներին: Ամերիկյան համալսարանից Ջեսիկա Ուոթերսը Սկայպի միջոցով ասում է, որ այդ դեպքում երկրի հիսուն նահանգներից մոտ 28-ում կարող են անմիջապես արգելվել աբորտները: Եվ եթե որոշում կայացնելու իրավունքը տրվի նահանգներին, դրա արդյունքում կտուժի մոտ 36 միլիոն կին, ասում են վերլուծաբանները: Ինչպես օրինակ նրանցից Լորա Մեյերսն է ասում Սկայպի միջոցով, «Դա անհամաչափորեն կազդի աղքատ կանանց վրա: Ավելի մեծ հնարավորություններ ունեցող կանայք արհեստական ընդհատումներ իրականացնելու նպատակով օդանավով կայցելեն այլ նահանգներ, իսկ դրա հնարավորությունը չունեցող կանայք ստիպված կլինեն կրել այդ դաժան ծանրությունը’’, ասում է նա: Գերագույն դատարանի կողմից նման որոշում կայացնելու մտադրությունը դառնում է նոյեմբերյան միջանկյալ ընտրություններում հանրապետականների եւ դեմոկրատների միջեւ պայքարի մի նոր ոլորտ: Իսկ հասարակական կարծիքի հարցումները ցույց են տալիս, որ ամերիկացիների մեծամասնությունը կողմ է, որ աբորտները օրինական լինեն շատ, նույնիսկ` բոլոր դեպքերում: Արամ Վանեցյան Փաթսի Վիդակուսվարա